|  |
| --- |
| Министерски съвет |
| |  |  | | --- | --- | | брой: 67, от дата 23.8.2019 г.   Официален раздел / МИНИСТЕРСКИ СЪВЕТ | стр.26 | |
|  |
|  |
| Постановление № 205 от 15 август 2019 г. за одобряване на допълнителни разходи/трансфери за 2019 г. за изплащане на минимални диференцирани размери на паричните средства за физическо възпитание и спорт |
|  |
| **ПОСТАНОВЛЕНИЕ № 205 ОТ 15 АВГУСТ 2019 Г.**  **за одобряване на допълнителни разходи/трансфери за 2019 г. за изплащане на минимални диференцирани размери на паричните средства за физическо възпитание и спорт**  МИНИСТЕРСКИЯТ СЪВЕТ  ПОСТАНОВИ:  **Чл. 1.** Одобрява допълнителни разходи/трансфери за изплащане на минимални диференцирани размери на паричните средства за физическо възпитание и спорт на студентите в редовна форма на обучение във висшите училища по бюджета на Министерството на образованието и науката за 2019 г. в размер 437 832 лв.  **Чл. 2.** Сумата по чл. 1 да се осигури за сметка на предвидените разходи по централния бюджет за 2019 г.  **Чл. 3.** (1) Предназначените средства за трансфери към държавните висши училища са в размер 397 458 лв. и са разпределени съгласно приложение № 1.  (2) Със сумата 40 374 лв., разпределена съгласно приложение № 2, да се увеличат разходите по бюджета на Министерството на образованието и науката за 2019 г. по „Политика в областта на равен достъп до качествено висше образование и развитие на научния потенциал“, бюджетна програма „Студентско подпомагане“.  (3) Със сумата 40 374 лв. се увеличават показателите по чл. 16, ал. 3 от Закона за държавния бюджет на Република България за 2019 г.  (4) По бюджета на Министерството на образованието и науката за 2019 г., по „Политика в областта на равен достъп до качествено висше образование и развитие на научния потенциал“, бюджетна програма „Студентско подпомагане“, се създава администриран разходен параграф „Средства за изплащане на минимални диференцирани размери на паричните средства за физическо възпитание и спорт на студентите в редовна форма на обучение в частните висши училища“ в размер на сумата по чл. 3, ал. 2.  **Чл. 4.** Министърът на образованието и науката да извърши съответните промени по бюджета на Министерството на образованието и науката за 2019 г. и да уведоми министъра на финансите.  **Чл. 5.** Министърът на финансите да извърши налагащите се промени по централния бюджет за 2019 г.  **Заключителни разпоредби**  **§ 1.** Постановлението се приема на основание чл. 109, ал. 3 от Закона за публичните финанси във връзка с чл. 1 и чл. 2, ал. 1 от Постановление № 129 на Министерския съвет от 2000 г. за определяне на минимални диференцирани размери на паричните средства за физическо възпитание и спорт, които се осигуряват от държавния бюджет и от бюджетите на общините, и чл. 75 от Закона за държавния бюджет на Република България за 2019 г.  **§ 2.** Изпълнението на постановлението се възлага на министъра на образованието и науката.  **§ 3.** Постановлението влиза в сила от деня на обнародването му в „Държавен вестник“.  Министър-председател:  **Бойко Борисов**  Главен секретар на Министерския съвет:  **Веселин Даков**  Приложение № 1  към чл. 3, ал. 1  **Трансфери за държавните висши училища**     | № по ред | Държавно висше училище | Сума  (в лв.) | | --- | --- | --- | | 1. | Аграрен университет – Пловдив | 6 627 | | 2. | Академия за музикално, танцово и изобразително изкуство „Проф. Асен Диамандиев“ – Пловдив | 1 779 | | 3. | Великотърновски университет „Св. св. Кирил и Методий“ | 15 201 | | 4. | Висше строително училище „Любен Каравелов“ – София | 897 | | 5. | Висше транспортно училище „Тодор Каблешков“ – София | 1 497 | | 6. | Висше училище по телекомуникации и пощи – София | 2 820 | | 7. | Икономически университет – Варна | 17 640 | | 8. | Лесотехнически университет – София | 5 697 | | 9. | Медицински университет – Плевен | 7 272 | | 10. | Медицински университет – Пловдив | 15 114 | | 11. | Медицински университет – София | 26 691 | | 12. | Медицински университет „Проф. д-р П. Стоянов“ – Варна | 15 210 | | 13. | Минно-геоложки университет „Св. Иван Рилски“– София | 3 555 | | 14. | Национална академия за театрално и филмово изкуство „Кръстьо Сарафов“ – София | 2 199 | | 15. | Национална музикална академия „Панчо Владигеров“ – София | 1 734 | | 16. | Национална спортна академия „Васил Левски“ – София | 7 629 | | 17. | Национална художествена академия – София | 2 808 | | 18. | Пловдивски университет „Паисий Хилендарски“ | 34 302 | | 19. | Русенски университет „Ангел Кънчев“ | 13 404 | | 20. | Софийски университет „Св. Климент Охридски“ | 50 739 | | 21. | Стопанска академия „Димитър Ценов“ – Свищов | 6 720 | | 22. | Технически университет – Варна | 9 327 | | 23. | Технически университет – Габрово | 5 112 | | 24. | Технически университет – София | 28 977 | | 25. | Тракийски университет – Стара Загора | 11 337 | | 26. | Университет „Проф. д-р Асен Златаров“ – Бургас | 5 994 | | 27. | Университет по архитектура, строителство и геодезия – София | 7 845 | | 28. | Университет за национално и световно стопанство – София | 45 528 | | 29. | Университет по библиотекознание и информационни технологии – София | 3 363 | | 30. | Университет по хранителни технологии – Пловдив | 7 350 | | 31. | Химикотехнологичен и металургичен университет – София | 2 670 | | 32. | Шуменски университет „Eп. Константин Преславски“ | 11 775 | | 33. | Югозападен университет „Неофит Рилски“ – Благоевград | 18 645 | |  | ОБЩО: | 397 458 |     Приложение № 2  към чл. 3, ал. 2  **Трансфери за частните висши училища**   |  |  |  | | --- | --- | --- | | № по  ред | Частно висше училище | Сума  (в лв.) | | 1. | Американски университет – Благоевград | 3 060 | | 2. | Бургаски свободен университет | 1 911 | | 3. | Варненски свободен университет „Черноризец Храбър“ | 4 752 | | 4. | Висше училище по застраховане и финанси – София | 1 200 | | 5. | Висше училище по мениджмънт – Варна | 1 410 | | 6. | Висше училище по сигурност и икономика – Пловдив | 1 821 | | 7. | Европейско висше училище по икономика и мениджмънт – Пловдив | 234 | | 8. | Колеж по туризъм – Благоевград | 261 | | 9. | Нов български университет – София | 25 581 | | 10. | Театрален колеж „Любен Гройс“ – София | 144 | |  | ОБЩО: | 40 374 |     6577 |
|  |